Caisleán Dhrom Mór (Contae an Chláir)

Túrtheach agus Séadchomhartha Náisiúnta é Caisleán Dhrom Mór atá suite idir bailte Croisín agus Cora Finne i gContae an Chláir, Éire.

Inniu, is í an tSeirbhís Páirceanna Náisiúnta agus Fiadhúlra a riarann an caisleán mar chuid de Thearmann Dúlra Choill Dhrom Mór.

 Suíomh 
Tá Caisleán Dhrom Mór suite ar leithinis sa chuid thuaidh de Loch Dhrom Mór, 1.8 km (1.1 mhíle) soir ón Ruán. Tá sé laistigh de Tearmann Dúlra Choill Dhrom Mór.

Tá an baile fearainn Drom Mór suite idir bailte Croisín agus Cora Finne, siar ó mhótarbhealach an M18 agus lastuaidh d'Inis."Dromore Wood Nature Reserve". Burren National Park. Archived from the original on 13 May 2016. Retrieved 16 December 2013.

 Stair 
Is dócha gur tógadh Caisleán Dhrom Mór go luath sa 16ú haois. Sa 17ú haois, rinne Teige O'Brien de chlann Uí Bhriain é a dheisiú agus a leathnú. Bronnadh caisleán agus tailte an bhaile fearainn ar athair Taidhg, Connor (Tríú Iarla Thuamhain), i 1579. Bhí Dermot, mac Teige, ina phearsa thábhachtach i gCogadh na hAon Bhliana Déag agus ghlac sé páirt i Léigear Chaisleán Baile Uí Áille (Inis). Ba é Conor, a d’imigh sa bhliain 1689, a bhí ar an Ó Briain dheireanach ag an gcaisleán. Thit an caisleán ina fhothrach san 18ú haois.

 Cur síos 
mion|Radharc ar an gcaisleán ón iarthar
Tá an caisleán ceithre stór ar airde agus boghta os cionn urlár na talún.

Tá staighre leathan ciorclach ar thaobh na láimhe deise den phríomhdhoras, seomra cosanta beag ar chlé agus teallach cloiche sa seomra ar chlé ar an gcéad urlár.

Tá poll lámhaigh ciorclach gearrtha isteach sa staighre idir an chéad urlár agus an dara hurlár. Tá chemin de ronde timpeall ar na beanna ar an díon, simléar ard dronuilleogach ar a bhfuil cúpla múchán agus coirbéil i gcruth muileata a thacaigh le bartasán cúinne tráth.

Tá inscríbhinn i mBéarla os cionn an dorais: "Tógadh an caisleán seo ag Teige, an dara mac ag Conchúr, tríú hIarla Thuamhain agus ag Slany Brien bean chéile an Teige Anno sin [dáta doléite]".

 Tagairtí 

Catagóir:Comhordanáidí ar Wikidata
Catagóir:Ailt le téacs sa Ghaeilge
Catagóir:Séadchomharthaí Náisiúnta i gContae an Chláir
Catagóir:Séadchomharthaí Náisiúnta na hÉireann
Catagóir:Caisleáin i gContae an Chláir
Catagóir:Caisleáin na hÉireann